Document ID: 31995D0531

Komisijas Lēmums
(1995. gada 29. novembris),
kurš sakarā ar Austrijas, Somijas un Zviedrijas pievienošanos groza Komisijas Lēmumu 77/144/EEK, ar ko nosaka tipveida kodu un noteikumus, kas regulē dažu augļu koku sugu stādījumu apsekojumu datu transkripciju mašīnlasāmā formā, un nosaka ražošanas apgabalu robežas attiecībā uz šiem apsekojumiem
(95/531/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Austrijas Republikas, Somijas Republikas un Zviedrijas Karalistes Pievienošanās aktu,
ņemot vērā Padomes 1976. gada 20. jūlija Direktīvu 76/625/EEK par dalībvalstīm veicamajiem statistiskajiem apsekojumiem, lai noteiktu dažu augļu koku sugu stādījumu ražošanas potenciālu [1], kurā jaunākie grozījumi izdarīti ar Padomes Regulu (EEK) Nr. 1057/91 [2], un jo īpaši tā 4. panta 2. un 4. punktu un 9. pantu,
tā kā tām dalībvalstīm, kuras savus apsekojumu rezultātus apstrādā elektroniski, tie jāiesniedz Komisijai mašīnlasāmā formā; tā kā kodus apsekojumu rezultātu nosūtīšanai nosaka saskaņā ar Direktīvas 76/625/EEK 9. pantā noteikto procedūru; tā kā šie kodi ir noteikti Komisijas Lēmumā 77/144/EEK [3];
tā kā Direktīvas 76/625/EEK 4. panta 2. punkts paredz saistībā ar šiem augļu koku apsekojumiem savāktās informācijas sadalījumu pēc ražošanas apgabaliem; tā kā ražošanas apgabalu robežas arī nosaka saskaņā ar šīs pašas direktīvas 9. pantā paredzēto procedūru, tas ir, ar Komisijas Lēmumu, kas seko Pastāvīgās lauksaimniecības statistikas komitejas atzinumam; tā kā dalībvalstu kodi un ražošanas apgabali un to kodi ir noteikti Komisijas Lēmuma 77/144/EEK I un III pielikumā;
tā kā sakarā ar Austrijas, Somijas un Zviedrijas pievienošanos ir jāgroza Komisijas Lēmuma 77/144/EEK I un III pielikums;
tā kā šajā lēmumā paredzētie pasākumi ir saskaņā ar Lauksaimniecības statistikas pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Sakarā ar Austrijas, Somijas un Zviedrijas pievienošanos Komisijas Lēmuma 77/144/EEK I pielikumu ("Īpaši nosacījumi") un III pielikumu no 1995. gada 1. janvāra paplašina saskaņā ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 1995. gada 29. novembrī

Labels: 12
15
6